Liisa-Ly Pakosta		
Justiitsministeerium	
	
	25.10.2024 nr 1-12/1209 - 1	

	
Pöördumine		

Austatud minister 	

Tallinna linn on ainukese omavalitsusena Eestis moodustanud Üürivaidluse lahendamise seaduse (ÜVLS)  alusel  eluruumide üürivaidluste lahendamiseks Tallinna üürikomisjoni, mis tegutseb Tallinna Linnavaraameti koosseisus 30.04.2003 kinnitatud põhimääruse alusel https://www.riigiteataja.ee/akt/589028. Tallinna üürikomisjoni koosseisus on kolm liiget ja komisjoni teenindav sekretär. Komisjoni liikmeks olemise tingimuseks on üürikomisjoni liikme eksami sooritamine.
Tallinna üürikomisjon lahendab Tallinnas asuvate eluruumide üürivaidlusi, kui samas asjas ei ole varem kohtusse pöördutud. Üürikomisjon lahendab aastas keskmiselt 100 avaldust.
Üürikomisjoni jõustunud otsus on pooltele täitmiseks kohustuslik, mistõttu on sellel otsene mõju riigi kohtusüsteemi töökoormusele. Komisjoni jõustunud otsus täidetakse täitemenetluse sätete alusel kohtutäituri kaudu.
Tallinna linnal on iga-aastaselt seoses üürikomisjoni töökorraldusega kulusid nii komisjoni liikmete töötasude kui ka tegevuskulude osas. Keskmiselt on kulu üürikomisjonile aastas       135 000 eurot, sh tööjõukulud 131 000 eurot.
Kuna üürikomisjoni töö korraldamine on kohaliku omavalituse õigus mitte kohustus ja arvestades selle mõju kohtusüsteemi töökoormusele, teeme ettepaneku üürikomisjoni kulusid jagada linna ja riigi vahel selliselt, et riik toetaks komisjoni tööd liikmete tööjõukulude kompenseerimisega ning tegevuskulud jäävad linna kanda.
	
Lugupidamisega	

(allkirjastatud digitaalselt)	
Viljar Jaamu	
abilinnapea

		

Anu Toomik
6404155 anu.toomik@tallinnlv.ee